Tilaus-toimitusprosessin optimointi suomalaisessa ohjelmistoyrityksessä
Räihä, Joonas (2015)
joonas raiha.pdf (901.8Kt)
Räihä, Joonas
http://urn.fi/URN:NBN:fi:amk-201505188627
Tämän insinöörityön tarkoituksena oli selvittää, onko suomalaisen ohjelmistoyrityksen tilaus-toimitusprosessissa mahdollisia kehittämisenkohteita. Tutkimus lähti liikkeelle nykytilaselvityksestä ja jatkui tuotannon työympäristön havainnoinnilla ja työntekijöiden haastatteluilla.
Teoreettinen viitekehys on laadittu hyödyntämällä tilaus-toimitusketjuun, prosesseihin ja LEAN-managementtiin liittyvää kirjallisuutta. Tutkimusmenetelmänä käytettiin osallistuvaa havainnointia ja teemahaastatteluja. Haastateltavina oli tuotannon ja myynnin henkilöstöä sekä tilaustoimitus-ketjun päällikkö.
Tutkimus osoitti yrityksen nykyisen tilaus-toimitusprosessin olevan riittävän hyvä, mikäli sitä noudatetaan sovitusti. Työssä kävi myös ilmi, että tuotannon toiminta työn valmistumisen ajankohtana oli tehokasta, eikä esimerkiksi turhia työvaiheita ilmennyt. Suurin osa kehityskohteista liittyi haastatteluiden perusteella informaation kulkuun. Informaation kulun sujuvuuden kehittämiseksi voisi muodostaa erillisen työryhmän, jotta nykyisiltä ongelmilta vältyttäisiin jatkossa.